**From neglect to earlier diagnosis: a qualitative meta-synthesis of psycho-social factors associated with consultation delay in advanced basal cell carcinoma**

**A. Legrand, B. Quintard, C. Garrouteigt, M. Beylot-Barry & G. Broc To cite this article:** A. Legrand, B. Quintard, C. Garrouteigt, M. Beylot-Barry & G. Broc (2021):

Psychology, Health & Medicine, DOI: 10.1080/13548506.2021.1952281 <https://doi.org/10.1080/13548506.2021.1952281>

**Baggrund**

Basalcellekræft (BCC) kan føre til ødelæggelse af underliggende væv og høj Sygelighed, men tidlige stadier behandles effektivt gennem kirurgi. Varighed af tumor er den primære risikofaktor, så tidspunkt for hvornår læge konsulteres er afgørende for, hvor effektiv behandlingen bliver.

**Formål**

At forstå og vurdere hvilke ​​psykosociale faktorer der er afgørende, når patienter med BCC søger læge for sent i forløbet. For at kunne identificere potentielle interventioner, der muliggør en tidligere diagnose.

**Metode**

Tretrins kvalitativ metasyntese: 1. systematisk gennemgang af litteraturen indtil marts 2020 vha. PRISMA og Cochrane guidelines. 2. struktureret kvalitativ tematisk analyse af 81 artikler vha. kodning og statistisk analyse af forekomst af nøgleord samt analyse der fører til et beskrivende tematræ 3. Resulterede i en mere forklarende logisk model (figur nederst).

**Fund**

Selvforsømmelse og benægtelse hos patienter var den største forhindring, de fandt at undgåelsesadfærd, fejlfortolkning og banalisering af symptomer, samt frygt for behandling og skam spillede en rolle. Den stærkeste motivation til at søge hjælp kom i erkendelsen af, at nye symptomer kan være farlige. Andre mennesker fremhæves primært som motiverende i forhold til at kontakte læge.

**Konklusion**

Forsinkelse i diagnose skyldes mange årsager især selvforsømmelse lige fra benægtelse af tumorer til bevidst afvisning af behandling. Ofte er det andre mennesker der opfordre patienten til at få det undersøgt.

**Styrker og svagheder**

Det er en styrke at strukturen er meget systematisk og vel beskrevet. Figuren er en stor hjælp til at få overblik over en kompleks problemstilling. Hvor både udfordringerne beskrives sammen med strategier, der skal få patienterne i hurtigere behandling.

I litteraturen mangler der viden om patienternes perspektiv på dette, hvilket forfatterne selv nævner.

Man kan sætte spørgsmål ved om det er en kvalitativ meta-syntese måske nærmere et scoping review, da de har inkluderet flere typer litteratur og mange (81) artikler.

**Implikationer for praksis**

De anbefaler at sundhedsmedarbejdere (både primær og sekundær tjeneste) undervises i, hvad man skal være opmærksom på ift. BCC, så flere får diagnosen tidligere. Samt generel oplysning til befolkningen, da det ofte er andre mennesker, der viser bekymring og opfordre patienten til at søge hjælp. De har iværksat et studie hvor de vil undersøge patienter og sundhedsprofessionelles syn på, hvad årsagerne er til, at patienter henvender sig til sundhedsvæsenet obs. BCC.

